EkBass/fiwiki-20250220-pages-articles huggingface dataset:
Herăstrău

Herăstrăun puisto () on puisto Bukarestin pohjoisosassa. Puiston pinta-ala on yhteensä 1,1 neliökilometriä, mistä 0,7 neliökilometriä kuuluu Herăstrăun järvelle. Aikaisemmin puiston paikalla oli suota, mutta vuosien 1930–1935 aikana se kuivatettiin. Puisto avattiin yleisölle vuonna 1936. Nykymuotonsa puisto sai vuonna 1951.București. Ghid, Editura Meridiane, București, 1962, s. 296 (romaniaksi) Historian saatossa puistolla on ollut useita eri nimiä: Parcul Naţional (Kansallispuisto), Kaarle II:n puisto sekä Josif Stalinin puisto. Puistossa oli muun muassa Stalinin patsas, mikä hävitettiin vuonna 1956. Järvellä on mahdollista liikkua moottoroimattomilla veneillä ja se onkin suosittu melonnan harrastajien harjoittelupaikka. Vuonna 1995 puistoon rakennettiin skeittipuisto sekä lapsille oma leikkialue. Yhteistyössä Japanin suurlähetystön kanssa puistoon rakennettiin vuonna 1998 Japanilainen puutarha Osakan maailmannäyttelyn kunniaksi. Puistossa sijaitsee Muzeul Satului ulkoilmamuseo. ==Kuvia== Kuva:Parcul_Herastrau.jpg|Herăstrăun puisto. Kuva:DSCF6490.JPG|Kukkanäyttely. Kuva:DSCF6443FantanaModura.JPG|Moduran suihkulähde. Kuva:Herastrau.JPG|Näyttelykoju. Kuva:Flowers in Herastrau Park.jpg|Puiston istutuksia. Kuva:Alee-Herastrau.jpg|Puisto syksyllä. Kuva:Aleea Michael Jackson, Parcul Herăstrău - Toamnă.jpg|Syksyn värejä. Kuva:Herastrau-blossom-panorama.jpg|Panorama Japanilaisesta puutarhasta. ==Lähteet== == Aiheesta muualla == Luokka:Bukarest Luokka:Puistot
Lallin itkukivi

thumb|Lallin itkukivi Lallin itkukivi on Harjavallassa Hiirijärven kylässä sijaitseva siirtolohkare. Se sijaitsee Kotamäessä Paneliaan johtavan yhdystie 2173:n varrella, noin seitsemän kilometrin päässä Harjavallan keskustasta. Maantieltä on paikalle viitoitus. Kiveen on kiinnitetty metallinen muistolaatta. Piispa Henrikin surmavirren mukaan Henrikin tappanut talonpoika Lalli pakeni surmaa seuranneena kesänä Hiirijärven Kotamäkeen. Hän asui kodassa, joka sijaitsi itkukiven läheisyydessä. Itkukiven sanotaan vieläkin olevan kostea Lallin kyyneleistä. Mahdollinen ilmiö johtunee kuitenkin maaperästä nousevasta kosteudesta. Asiakirjoissa Lalli yhdistetään Hiirijärveen jo vuonna 1486. Tuolloin Turussa vahvistetussa Kokemäen ja Köyliön välisessä rajassa oli Hiirijärvellä sijaitseva Lallis bostadh (Lallin asumus) -niminen rajamerkki. Samalla alueella itkukiven kanssa sijaitsee myös toistaiseksi ajoittamaton muinaisjäännös. Se saattaa olla pronssikaudelta peräisin oleva röykkiöhauta. Kulttuuriympäristö rekisteriportaali Viitattu 30.9.2012 Hiirijärven Kotamäen lisäksi Satakunnassa tunnetaan toinenkin Lallin pakopaikkanaan pitämä asuinsija. Tämä Lallin asumus sijaitsee Köyliössä. == Lähteet == *Karhuseutu/Hiirijärven kylä Karhuseudun suistoissa *Raumakuvasto *Tapio Salminen: Joki ja sen väki – Kokemäen ja Harjavallan historia jääkaudesta 1860-luvulle, Kokemäen ja Harjavallan kaupungit ja seurakunnat, 2007. === Viitteet === Luokka:Suomen siirtolohkareet Luokka:Harjavallan luonto Luokka:Piispa Henrik ja Lalli
Sisko Lahdensuo

Sisko Annikki Lahdensuo (myöh. Alasaari, s. 21. huhtikuuta 1941 Lapua) on suomalainen korkeushyppääjä. Hän edusti Lapuan Virkiää ja hänellä on maaotteluedustus. Hän hyppäsi kahdesti korkeushypyn Suomen-ennätyksen: ensin hän sivusi ennätystä 154 cm ja myöhemmin paransi ennätykseksi 157 cm. Hän voitti korkeushypyn Suomen-mestaruuden vuonna 1958 sekä sijoittui hopealle vuonna 1959. == Lähteet == == Aiheesta muualla == * Luokka:Suomalaiset korkeushyppääjät Luokka:Vuonna 1941 syntyneet Luokka:Elävät henkilöt
Tampereen Säästö-Tex

Tampereen Säästö-Tex oli pohjoissuomalainen halpakauppaketju, jolla oli laajimmillaan myymälät Kemissä, Torniossa, Rovaniemellä ja Kemijärvellä. Ketju käytti markkinointinimenä myös lyhennettä TEX. Ketjun asiakaslupauksena oli olla reilu ja huippuedullinen, suurten valikoimien ostospaikka. Liikevaihto 3/2021 päättyneellä tilikaudella oli noin 14 miljoonaa euroa ja henkilökuntaa 42. Tulos oli ollut viimeisinä vuosina tappiollinen. Tokmanni Oyj osti myymälät Tampereen Säästötexin koko liiketoiminnan ja kaksi jäljellä olevaa myymälää Torniossa ja Kemissä 30. kesäkuuta 2021 julkaistulla yrityskaupalla. Liikkeenluovutus oli 1. elokuuta 2021. Säästö-Tex myi 2018 Tokmannille Rovaniemen ja Kemijärven myymälät. == Historia == * 1977 Yrittäjäpariskunta Matti ja Aira Vuokila perustavat Tampereen Säästö-Texin. Reilun sadan neliön liike avataan Tornioon. * 2009 Tornion myymälän laajennus valmistuu. Lisäneliöitä tulee 2000. Laajennus on 22. yhtiön historiassa. *2021 Halpakauppaketju Tokmanni ostaa yhtiön molemmat myymälät Torniosta ja Kemistä. == Tavaratalot == Pohjois-Suomessa oli neljä TEX-tavarataloa. * Tornio (13 500 m2) * Kemi * Rovaniemi * Kemijärvi == Tuotevalikoima == Tampereen Säästö-Tex myy tavarataloissaan muun muassa seuraavien tuoteryhmien tuotteita: * Elintarvikkeet * Rauta * Urheilu ja vapaa-aika * Kodintekniikka * Naisten, miesten ja lasten pukeutuminen * Taloustavarat * Pesuaineet ja siivoustarvikkeet * Musiikki, elokuvat, lehdet * Lelut * Lemmikkitarvike * Askartelu ja lahja * Sesonkituotteet * Puutarhamyymälä == Tunnuslukuja== Tunnuslukuja Vuosi Liikevaihto (euroa) Työntekijöiden lukumäärä 2008 24 216 000 89 2009 23 294 000 89 2010 22 145 000 89 2011 22 589 000 95 2012 23 387 000 95 2020 15 022 000 2021 14 000 000 42 == Lähteet == Luokka:Halpamyymäläketjut Luokka:Tokmanni Luokka:Entiset suomalaiset vähittäiskaupan yritykset
Raija Eerola

Raija Eerola on suomalainen korkeushyppääjä. Hän edusti Mäntsälän Urheilijoita. Hän sivusi korkeushypyn Suomen ennätystä 154 cm vuonna 1956. Hänellä on neljä maaotteluedustusta. Eerola voitti korkeushypyn Suomen mestaruuden vuonna 1957 ja sijoittui hopealle vuonna 1956. == Lähteet == == Aiheesta muualla == * Luokka:Suomalaiset korkeushyppääjät Luokka:Syntymävuosi puuttuu Luokka:Mahdollisesti elävät henkilöt
Kampintori

Kampintori () on Fredrikinkadun, Malminkadun ja Malminrinteen rajaama aukio Helsingin Kampin kaupunginosassa. Tori on kolmion muotoinen. Sillä sijaitsi Kampin paloasema, joka valmistui vuonna 1893. Se oli koristeellinen tiilirakennus, jonka katolla oli torni ja tornissa kuparinen kello. Rakennus purettiin 1960-luvulla.Kaija Ollila-Kirsti Toppari: Puhvelista Punatulkkuun, Helsingin vanhoja kortteleita, Sanoma Osakeyhtiö 1975, sivu 212 Sen jälkeen aukio oli pysäköintialueena 1990-luvun lopulle, jolloin se kunnostettiin perusteellisesti. Aukio kivettiin migmatiitilla ja graniitilla, luonnonkivestä on tehty myös istuskelupenkkejä ja -portaita. Aukiolle on istutettu muutama puu. Kampintori palkittiin kunniamaininnalla Vuoden ympäristörakenne -kilpailussa 1998. Kampintorilla on kuvataiteilija Ernst Billgrenin kaksiosainen taideteos, Kohtauspaikat. Torilla oleva talonmallinen osa on Suuri kohtauspaikka ja näkömatkan päässä Malminkadulla oleva osa on nimeltään Pieni kohtauspaikka. Veistoskokonaisuus on paljastettu 13. marraskuuta 1998. == Lähteet == == Aiheesta muualla == Luokka:Helsingin aukiot ja torit Luokka:Kamppi
Casimiro López Llorente

Casimiro López Llorente (s. 10. marraskuuta 1950 El Burgo de Osma) on espanjalainen roomalaiskatolinen piispa. Hänet vihittiin papiksi Osma-Sorian hiippakuntaan 6. huhtikuuta 1975 ja nimitettiin Zamoran hiippakunnan johtoon 2. helmikuuta 2001. Piispaksi vihkiminen seurasi 25. maaliskuuta. Pääkonsekraattorina toimi Manuel Monteiro de Castro, jota avustivat Antonio María Rouco Varela ja José Delicado Baeza.Catholic-Hierarchy.org: Bishop Casimiro López Llorente López Llorente sai 25. huhtikuuta 2006 nimityksen Segorbe-Castellón de la Planan piispaksi. == Lähteet == Luokka:Espanjalaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
Heksafluorifosforihappo

Heksafluorifosforihappo (HPF6) on vahva epäorgaaninen happo. Se on melko pysymätön ja käytetään pääasiassa vesiliuoksena. ==Ominaisuudet== Heksafluorifosforihappo on vahva happo, joka protolysoituu vesiliuoksessa lähes täydellisesti heksafluorofosfaattianioneiksi ja oksoniumioneiksi. Heksafluorfosforihaposta tunnetaan kiinteä heksahydraatti (HPF6·6H2O), joka kiteytyy, kun heksafluorifosforihappoliuosta jäähdytetään nopeasti. Pysyvämpi on kuitenkin liuos, jossa yhdistettä on 60-65 massaprosenttia. Kuumenettaessa ja happamissa olosuhteissa liuoksessa tapahtuu hydrolyysiä, jolloin muodostuu vetyfluoridia, difluorifosforihappoa, fluorifosforihappoa ja fosforihappoa. Heksafluorifosforihappoliuokset höyryävät, koska hydrolyysin tuloksena muodostuu vetyfluoridihuuruja.Jean Aigueperse, Paul Mollard, Didier Devilliers, Marous Chemla, Robert Faron, René Romano, Jean Pierre Cuer : Fluorine Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000 Teoksen verkkoversio Viitattu 30.09.2012 ==Valmistus ja käyttö== Heksafluorifosforihappoa voidaan valmistaa fosforipentoksidin ja vetyfluoridin tai fosforipentafluoridin välisellä reaktiolla. Yhdistettä käytetään katalyyttinä tai fluoraavana kemikaalina orgaanisen kemian synteeseissä tai veden fluoraamiseen. Sitä voidaan käyttää myös metallien käsittelyssä, fungisidina sekä heksafluorofosfaattisuolojen valmistuksessa. ==Lähteet== Luokka:Epäorgaaniset hapot Luokka:Fosforiyhdisteet
Maria Sanchez

Maria Sanchez (s. 26. marraskuuta 1989 Modesto) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 107 heinäkuussa 2013 ja nelinpelissä sijalla 107 tammikuussa 2014. Hän on voittanut urallaan yhden WTA-turnauksen nelinpelissä. Sanchez osallistui WTA- turnauksen karsintoihin kaksinpelissä ensimmäisen kerran Indian Wellsissä vuonna 2011. Yhdysvaltain avointen karsintoihin hän osallistui vuonna 2012 häviten kolmannella karsintakierroksella Kristýna Plíškoválle. Turnauksen nelinpelissä hän pääsi Irina Falconin kanssa toiselle kierrokselle. WTA- turnauksen kaksinpelin pääsarjassa Sanchez pelasi ensimmäisen kerran Quebecissä voitettuaan kaikki karsintaottelunsa. Pääsarjan ensimmäisellä kierroksella hän hävisi Lucie Hradeckálle. == Lähteet == == Aiheesta muualla == * * Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset tennispelaajat
Leyanet González

Leyanet González Calero (s. 30. syyskuuta 1978 Sancti Spíritus) on kuubalainen entinen telinevoimistelija. Hänen seuransa oli Escuela Nacional. González sijoittui hypyssä seitsemänneksi MM-kisoissa 2003 ja voitti samana vuonna Pan- Amerikan kisat kyseisessä lajissa. Hän sijoittui MM-kilpailuissa moniottelun 18:ksi. González osallistui Ateenan olympialaisissa 2004 viiteen eri lajiin, joista parhaan sijoituksensa hän sai hypyssä, jossa hän oli 20. González on naimisissa voimistelija Eric Lópezin kanssa. Parilla on vuonna 2000 syntynyt poika. == Lähteet == Luokka:Kuubalaiset telinevoimistelijat Luokka:Vuonna 1978 syntyneet Luokka:Elävät henkilöt
Helsingistä maailman toiselle puolen – Parhaat 2007–2012

Helsingistä maailman toiselle puolen – Parhaat 2007–2012 on Haloo Helsinki! -yhtyeen ensimmäinen kokoelma, joka julkaistiin 9. marraskuuta 2012. Kokoelma sisältää kaikki yhtyeen kolmen ensimmäisen albumin singlet sekä kolme ensimmäistä kertaa CD:llä julkaistavaa raitaa. Totuus ja valhe ja Entisessä elämässä on julkaistu aikaisemmin yhtyeen III-albumin digitaalisilla versioilla. Maailman toisella puolen (2012 Acoustic String Mix) on puolestaan julkaistu erillisellä digitaalisella julkaisulla tammikuussa 2012. Albumi debytoi Suomen virallisen listan sijalla 49. == Kappaleet == # # # # # # # # # # # # # # # == Lähteet == Luokka:Vuoden 2012 kokoelma-albumit Luokka:Haloo Helsinki! -yhtyeen albumit
Andrei Sannikau

Andrei Alehavitš Sannikau ( (latinalainen), Andrej Aliehavič Sannikaŭ, , s. 8. maaliskuuta 1954 Minsk, Valko-Venäjän SNT, Neuvostoliitto) on valkovenäläinen, aseistariisunnan parissa toiminut entinen diplomaatti, joka saavutti ennen virkaeroaan suurlähettilään ja varaministerin aseman. Vuonna 1996, päivää ennen presidentti Aljaksandr Lukašenkan järjestämää kansanäänestystä hän kuitenkin erosi Valko-Venäjän ulkoministeriön palvelusta. Hän on sittemmin ollut perustamassa ihmisoikeusjärjestö Charter '97:ää ja toimi sen puheenjohtajana. Hän on ollut muutenkin maan näkyvimpiä oppositiopoliitikkoja ja on esimerkiksi arvostellut kansanäänestyksiä ja vaaleja vilpillisyydestä. Sannikaulle myönnettiin Bruno Kreisky -palkinto vuonna 2005. Sannikau oli ehdokkaana Valko-Venäjän joulukuun 2010 presidentinvaaleissa, mutta pidätettiin hyvin väkivaltaisesti useiden muiden presidenttiehdokkaiden tapaan presidentinvaalien rehellisyyttä kritisoineen mielenosoituksen yhteydessä. Sannikau on naimisissa Novaja Gazetan toimittaja Iryna H’alipinin kanssa. Myös hänen toimittajavaimonsa pidätettiin saman mielenosoituksen seurauksena. Seuraavana keväänä Sannikau tuomittiin viiden vuoden vankeusrangaistukseen mellakaksi väitetyn mielenosoituksen järjestämisestä. Myös toimittajavaimolle tuomittiin vankeusrangaistus mielenosoitukseen osallistumisesta, mutta tätä rangaistusta lykättiin kahdella vuodella. Joulukuussa 2012 Yhdistynyt kuningaskunta myönsi poliittisen turvapaikan Sannikaulle. == Lähteet == Luokka:Valkovenäläiset poliitikot Luokka:Vuonna 1954 syntyneet Luokka:Elävät henkilöt Luokka:Diplomaatit
Erick López (telinevoimistelija)

Erick López Ríos (29. joulukuuta 1972 Havanna) on kuubalainen entinen telinevoimistelija. Hänen seuransa oli Cerro Pelado. López osallistui olympialaisiin kahdesti, vuosina 2000 ja 2004. Hän oli Sydneyssä 2000 moniottelun 17:s ja sai parhaan lajikohtaisen sijoituksensa renkailta, joilla hän oli yhdeksänneksi etevin. López sijoittui nojapuilla viidenneksitoista Ateenan olympiakisoissa 2004, joissa hän oli kokonaiskilpailun 20. López on naimisissa telinevoimistelija Leyanet Gonzálezin kanssa. Parilla on vuonna 2000 syntynyt poika. == Lähteet == Luokka:Kuubalaiset telinevoimistelijat Luokka:Vuonna 1972 syntyneet Luokka:Elävät henkilöt
Tulipatsas Marjatanmäellä

Tulipatsas Marjatanmäellä – Kunnianosoitus Katri Valalle on Katri Valan (1901-1944) runoihin, pakinoihin ja lehtileikkeisiin perustuva runo- ja lauluilta, jonka ensiesitys oli Valan 80-vuotisjuhlissa 11.9.1981. Otsikko perustuu Olavi Paavolaisen kirjoittamaan muistojulkaisuun ”Tulipatsas” ja Helsingin Sörnäisissä sijaitsevaan Katri Valan puistoon, missä Marjatanmäellä lepää runoilijan uurna Iltalehti 19.1.1983: "Katri Valan muistolle". Runo- ja lauluillan käsikirjoitti Matti Rossi, musiikin sävelsi ja johti Marjatta Meritähti ja ohjasi Anneli Ollikainen. Esiintyjät olivat Liisi Tandefeldt (Katri Vala), Eeva Eloranta, Kristiina Halkola, Monna Kamu, Anna-Riitta Minkkinen ja Marja Packalén. Myöhemmin Televisioteatteri ja TV1:n Viihdetoimitus taltioivat yhteistyössä tämän runo- ja lauluillan työpaikkatilaisuutena Arabian tehtaalla Helsingissä. Tv-ohjelman ensiesitys oli Yle TV1:ssä 19.1.1983. Tv-ohjauksesta vastasi Erkki Pohjanheimo. Katso! 3/83, Eila Sarkama: ”Rakkaudentunnustus Katri Valalle. Elää! Elää! Elää!” Hufvudstadsbladet 19.1.1983: ”Facklan på Marjattabacken” == Lähteet == Luokka:Musiikkiohjelmat Luokka:Yle TV1:n televisio-ohjelmat Luokka:Suomalaiset televisio-ohjelmat
Talviolympialaisten mitalitaulukko

Talviolympialaisia on pidetty vuodesta 1924 lähtien ja vuoden 2014 talviolympialaiset olivat kaikkiaan 22. talviolympialaiset. Kansainvälinen olympiakomitea ei julkaise virallisia mitalitaulukkoja, vaan alla oleva taulukko on koottu yhdistämällä yksittäisten talviolympialaisten tiedot. == Mitalitaulukko == == Lähteet == Talvi Luokka:Talviolympialaiset
Moscow Raceway

Moscow Raceway on Venäjällä sijaitseva moottorirata, joka avattiin 13. heinäkuuta 2012. Radan on suunnitellut saksalainen arkkitehti Hermann Tilke. Radalla ajoivat ensimmäistä kertaa World Series by Renault -sarjan luokat. Sen jälkeen on ajettu muun muassa Superbiken maailmanmestaruussarjan, FIA GT Championship -sarjan ja Venäjän vakiuoautoluokkien kilpailuja. Vuonna 2013 ajetaan myös DTM:n ja World Touring Car Championship -sarjan kilpailut. Luokka:Venäjän moottoriradat
Lentopallon miesten SM-sarjakausi 1981–1982

Lentopallon miesten mestaruussarjassa kaudella 1981–1982 pelattiin kymmenen joukkueen kaksinkertainen sarja, jonka jälkeen kuusi parasta jatkoi mestaruuskamppailua kaksinkertaisessa jatkosarjassa ja lopuksi neljän parhaan pudotuspelein. Neljä heikointa jatkoi alemmassa jatkosarjassa. Mestaruuden voitti Loimu-79 Turusta. ==Miesten SM-sarja== ===Runkosarja=== Joukkue O V H Erät P Loimu-79 Turku 18 17 1 52-11 34 Pieksämäen NMKY 18 16 2 51-18 32 Salon Viesti 18 10 8 38-36 20 Lahden Kimmo 18 10 8 39-37 20 Seinäjoen Maila-Jussit 18 8 10 34-39 16 Poliisien Palloseura 18 8 10 32-40 16 Oulun Kisko 18 7 11 31-43 14 Rantaperkiön Isku 18 6 12 35-42 12 Kokkolan Tiikerit 18 5 13 28-46 10 Porin Pyrintö 18 3 15 23-51 6 ===Ylempi jatkosarja=== Joukkue O V H Erät Eräpisteet Lähtöpisteet Pisteet Loimu-79 10 7 3 26-11 514-434 6 20 Pieksämäen NMKY 10 6 4 24-15 539-453 4 16 Lahden Kimmo 10 7 3 21-18 515-468 2 16 Salon Viesti 10 5 5 19-22 498-510 3 13 Seinäjoen Maila-Jussit 10 5 5 17-21 438-501 1 11 Poliisien Palloseura 10 0 10 10-30 425-563 0 0 ===Alempi jatkosarja=== Joukkue O V H Erät Eräpisteet Lähtöpisteet Pisteet Oulun Kisko 6 5 1 16-9 305-295 3 13 Rantaperkiön Isku 6 5 1 17-7 330-211 2 12 Kokkolan Tiikerit 6 2 4 11-12 260-281 1 5 Porin Pyrintö 6 0 6 2-18 177-285 0 0 Kokkolan Tiikerit ja Porin Pyrintö putosivat sarjasta. Sarjaan nousivat Karhulan Veikot ja Hesa. ===Pudotuspelit=== ==== Välierät ==== Loimu-79 – Salon Viesti Loimu Viesti 3–2 15-13 , 18-20 , 8-15 , 15-11 , 15-10 Viesti Loimu 3–2 15-13 , 10-15 , 16-14 , 13-15 , 15-7 Loimu Viesti 3–1 15-10 , 15-10 , 9-15 , 16-14 Viesti Loimu 0–3 11-15 , 11-15 , 10-15 Loimu loppuotteluun voitoin 3-1. Pieksämäen NMKY – Lahden Kimmo PNMKY Kimmo 3–2 14-16 , 16-14 , 16-14 , 13-15 , 15-7 Kimmo PNMKY 3–0 18-16 , 15-11 , 15-8 PNMKY Kimmo 3–1 15-7 , 11-15 , 15-10 , 15-11 Kimmo PNMKY 1–3 10-15 , 15-12 , 10-15 , 6-15 PNMKY loppuotteluun voitoin 3-1. ==== Loppuottelut ==== Loimu-79 – Pieksämäen NMKY Loimu PNMKY 3–0 15-12 , 15-7 , 15-11 PNMKY Loimu 3–1 13-15 , 15-6 , 15-11 , 15-7 Loimu PNMKY 3–2 9-15 , 15-12 , 13-15 , 15-13 , 15-4 PNMKY Loimu 0–3 4-15 , 4-15 , 12-15 Loimu-79 Suomen mestari voitoin 3-1. Mestarit: Markku Ahila, Eero Alatalo, Jussi Jokinen, Kari Kalin, Kari Körkkö, Raimo Körkkö Eero Maja, Markku Mäkilä, Kai Rumpunen, (Kari Mäkilä), Valmentaja Jukka Kutila. ==== Pronssiottelut ==== Lahden Kimmo – Salon Viesti Kimmo Viesti 2–3 6-15 , 15-5 , 15-17 , 15-5 , 11-15 Viesti Kimmo 1–3 12-15 , 15-5 , 8-15 , 7-15 Kimmo Viesti 1–3 14-16 , 9-15 , 15-4 , 7-15 Salon Viestille SM-pronssia voitoin 2-1. ==Lähteet== * Urheilumme Kasvot 12, sivu 84 * Ylen Elävä arkisto: Loimu riisti Pieksämäeltä lentismestaruuden * Rauno Liimatainen: Suuri Lentopalloteos II, sivut 296-298 (ISBN 951-96062-1-1) Luokka:Lentopallon SM- liiga-kaudet Luokka:Vuoden 1981 lentopallo Luokka:Vuoden 1982 lentopallo
Dust Racing 2D

Dust Racing 2D (dustrac) on suomalaisen Jussi Lindin kehittämä avoimen lähdekoodin ajopeli. Lähdekoodi on julkaistu GNU GPLv3-lisensoituna. Dust Racing 2D perustuu Qt-ohjelmistoalustaan ja OpenGL-grafiikkakirjastoon. Lähdekoodi on kokonaisuudessaan ladattavissa internetistä ja peli on mahdollista portata usealle eri käyttöjärjestelmälle. Pelin ensimmäinen kehitysversio julkaistiin vuonna 2012. Ylhäältä kuvatussa pelissä ideana on ajaa pikkuautolla yhtätoista haastavaa tietokonepelaajaa vastaan erilaisilla radoilla. Sijoittuminen kuuden parhaan joukkoon avaa pelaajalle uuden radan. Radoista näkyy ruudulla vain pieni osa kerrallaan ja näkymä vierii pelaajan auton mukana eteenpäin. Peliä voi pelata myös kaksinpelinä, jolloin ruutu on jaettu kahteen osaan. Dust Racingiin on mahdollista tehdä omia ratoja mukana tulevalla Qt-pohjaisella rataeditorilla. Dust Racingin innoittajina ovat toimineet Super Cars ja Slicks ’n Slide. Tiedosto:DustRacing2D-1.13.0-Screenshot-1.jpg| Tiedosto:DustRacing2D-1.13.0-Screenshot-2.jpg| Tiedosto:DustRacing2D-1.13.0-Screenshot-3.jpg| Tiedosto:DustRacing2D-1.13.0-Screenshot-4.jpg| == Aiheesta muualla == * Pelin kotisivu * Julkaisut Luokka:Ajopelit Luokka:Linux-pelit Luokka:Windows-pelit Luokka:Suomessa kehitetyt videopelit Luokka:Vuoden 2012 videopelit Luokka:Indie-videopelit Luokka:Vapaat ohjelmistot
Edgardo Mortara

Edgardo Levi Mortara (27. elokuuta 1851 Bologna, Kirkkovaltio – 11. maaliskuuta 1940 Liège, Belgia) oli italialainen poika, joka joutui kansainvälisen kiistan keskipisteeksi, kun Kirkkovaltion viranomaiset veivät hänet juutalaisilta vanhemmiltaan kasvattaakseen hänet katoliseksi. Mortara syntyi ja kasvoi kuusivuotiaaksi saakka juutalaisessa perheessä. Vuonna 1858 kirkon viranomaiset kaappasivat hänet hänen vanhemmiltaan saatuaan tietää, että perheen palvelija oli antanut hänelle katolisen hätäkasteen hänen ollessaan vauvana vakavasti sairas. Perusteena kaappaukselle oli, että Kirkkovaltion lakien mukaan ei-katoliset eivät saaneet kasvattaa katolista lasta. Paavi Pius IX adoptoi Mortaran, joka kasvatettiin katolisten oppien mukaisesti. Luokka:Italialaiset henkilöt Luokka:Katolisen kirkon historia Luokka:Vuonna 1851 syntyneet Luokka:Vuonna 1940 kuolleet Luokka:Ihmisryöstön uhrit
Zoolook

Zoolook on Jean Michel Jarren vuonna 1984 ilmestynyt studioalbumi. Siinä käytetään digitaalista äänitystekniikkaa ja samplaamista. Suurin osa musiikista muodostuu 25:llä eri kielellä puhutusta tai lauletusta aineistosta ja syntetisaattoreilla ja perinteisillä instrumenteilla tehdystä musiikista. Osa albumilla olevasta materiaalista on edellisellä albumilla Music for Supermarkets ilmestynyttä uudelleenäänitettynä. Raita "Moon Machine" äänitettiin levyä varten, mutta jätettiin pois; se ilmestyi Keyboard Magazinessa maaliskuun 1986 numeron liitteenä flexilevynä. 12" "Fourth Rendez- Vous" (1986) ja myöhemmin vielä Images–kokoelmalevyllä (1991). Zoolook on ensimmäisiä CD-levyjä DDD-merkinnällä: Digitaallisesti nauhoitettu, editoitu ja masteroitu. == Kappaleet == ===Alkuperäinen (1984)=== #"Ethnicolor" – 11:40 #"Diva" – 7:33 #"Zoolook" – 3:52 #"Wooloomooloo" – 3:17 #"Zoolookologie" – 4:21 #"Blah-Blah Cafe" – 3:21 #"Ethnicolor II" – 3:54 ===Second Edition (1985), (1992 Remasteroitu uudelleenjulkaisu)=== ("Zoolook" ja "Zoolookologie" uudelleenmiksattuja) #"Ethnicolor" – 11:40 #"Diva" – 7:33 #"Zoolookologie (Remix)" – 3:43 #"Wooloomooloo" – 3:17 #"Zoolook (Remix)" – 3:52 #"Blah-Blah Cafe" – 3:21 #"Ethnicolor II" – 3:52 ===Third Edition (1997 Remasteroitu)=== #"Ethnicolor" – 11:47 #"Diva" – 7:20 #"Zoolook" – 3:58 (editoitu versio alkuperäisestä) #"Wooloomooloo" – 3:17 #"Zoolookologie" – 4:14 (editoitu versio alkuperäisestä) #"Blah-Blah Cafe" – 3:25 #"Ethnicolor II" – 3:54 == Muusikot== * Jean Michel Jarre – kosketinsoittimet, Fairlight CMI, Synclavier * Laurie Anderson – laulu * Adrian Belew – kitarat, efektit * Yogi Horton – rummut * Marcus Miller – bassokitara * Frederick Rousseau – muut kosketinsoittimet * Ira Siegel – muut kitarat == Instrumentit == * Fairlight CMI * E-mu Systems Emulator * Moog 55 * ARP 2600 * Yamaha DX7 * Prophet 5 * Oberheim OX-Ba * Simmons SDS V * Matrisequencer * EMS Synthi AKS * EMS Vocoder * Eminent U310 urut * Doctor Click * Linn Electronics Linn 1 * Linn Electronics Linn 2 == Lähteet == Luokka:Jean Michel Jarren albumit Luokka:Vuoden 1984 albumit
Tears of Steel

Tears of Steel on Ian Hubertin kirjoittama ja ohjaama alankomaalainen lyhyt tieteiselokuva. Elokuva julkaistiin 26. syyskuuta 2012. Tears of Steel jatkaa Blender Foundationin "avoimien elokuvien" sarjaa, jonka edelliset osat ovat Elephants Dream, Big Buck Bunny ja Sintel. Elokuva on julkaistu Creative Commons "Nimi mainittava" -lisenssin alla. Elokuva on tuotettu avoimen lähdekoodin ohjelmistojen avulla. Se julkaistiin myös YouTubessa. Aikaisemmista Blender Foundation -lyhytelokuvista poiketen Tears of Steel ei pohjaudu kokonaan tietokonegrafiikkaan, vaan siinä on yhdistetty Blender- tehosteita näyttelyyn. Tarkoituksena oli kehittää Blenderin kompositointi-, värimääritys-, rotoskooppaus- ja kameraseurantaominaisuuksia. Nämä uudet ominaisuudet sisältyvät Blenderin versioon 2.64. == Juoni == Pahantahtoiset robotit ovat vallanneet maailman. Amsterdamissa joukko sotilaita ja tiedemiehiä pyrkii toistamaan tietokonesimulaatiossa tapahtuman, joka käynnisti nämä hyökkäykset 40 vuotta aikaisemmin: Thom loukkasi robotikkotyttöystäväänsä Celiaa. Thom on edelleen elossa, ja Celian aivot, jotka ohjaavat robotteja, on liitetty tietokoneeseen; tiedemiehet pyrkivät keksimään jonkin keinon saada Celia lopettamaan robottisota. == Aiheesta muualla == * Elokuvan kotisivu * Elokuva YouTubessa Luokka:Vuoden 2012 elokuvat Luokka:Alankomaalaiset lyhytelokuvat Luokka:Tieteiselokuvat Luokka:Elokuvat roboteista
Säästökuoppa

Säästökuoppa oli pohjoissuomalainen halpakauppaketju, jolla on enää yksi myymälä. Ketjun (nyk. yhden myymälän) asiakaslupaus on Valtavat valikoimat - halvat hinnat. Liikevaihto on noin 10 miljoonaa euroa/per vuosi. Joulukuussa 2018 uutisoitiin Tokmannin ostaneen Lapista neljä myymälää, joihin kuuluu Sodankylässä sijaitseva Säästökuopan myymälä. Vuonna 2005 Tokmanni on hankkinut omistukseensa Oulussa ja Keminmaassa toimineen Säästökuoppa Oy:n liiketoiminnan.Tokmanni osti Säästökuopan, Kaleva 20.9.2005, viitattu 19.12.2018Tokmanni ostaa neljä myymälää Lapista, Yle 19.12.2018 == Tavaratalot == Säästökuoppa-tavarataloja vuonna 2024 on yksi. *Haukipudas (5 500 m²) == Tuotevalikoima == Säästökuoppa myy tavaratalossaan muun muassa seuraavien tuoteryhmien tuotteita: * Elintarvikkeet * Rauta * Urheilu ja vapaa-aika * Naisten, miesten ja lasten pukeutuminen * Taloustavarat * Pesuaineet ja siivoustarvikkeet * Musiikki, elokuvat, lehdet * Lelut * Lemmikkitarvike * Askartelu ja lahja * Sesonkituotteet * Puutarhamyymälä == Tunnuslukuja== {| class="wikitable" style="text-align:center" Tilikausi Liikevaihto (euroa) Työntekijöiden lukumäärä 2011/08 12 833 000 -
Christian Finnegan

Fletcher Christian Finnegan (s. 1973) on yhdysvaltalainen näyttelijä ja koomikko. == Aiheesta muualla == * * Kotisivut Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1973 syntyneet Luokka:Elävät henkilöt
Australia talviolympialaisissa 2010

Australia osallistui Vancouverin talviolympialaisiin 2010 40 urheilijan joukkueella. Australian lippua avajaisissa kantoi Torah Bright ja päättäjäisissä Lydia Lassila. == Mitalistit == === Kultaa === * Torah Bright – lumilautailu, naisten lumikouru * Lydia Lassila – freestylehiihto, naisten hypyt === Hopeaa === * Dale Begg-Smith – freestylehiihto, miesten kumparelasku == Lähteet == * Sports-reference.com - Australia at the 2010 Vancouver Winter Games talviolympialaisissa 2010 Luokka:Valtiot talviolympialaisissa 2010
Viskoosa (yhtiö)

Viskoosa Oy oli Ouluun Mustasaareen Hietasaaren kaupunginosaan toisen maailmansodan jälkeen suunniteltu keinokuitutehdas. Viskoosa Oy oli suomalaisten ja neuvostoliittolaisten perustama yhteisyritys, jonka rakentamiseen oli tarkoitus käyttää Neuvostoliiton saksalaisilta haltuunsa ottamia varoja. Pääasiassa sulfiittiselluloosaa raaka-aineena käyttävä teollisuuslaitos olisi tehnyt viskoosia ja muita keinokuituihin liittyviä tuotteita. Tehtaan arvioitiin tuottavan aluksi noin 1 400–2 000 tonnia ja myöhemmin jopa 4 000–6 000 tonnia viskoosia. Työntekijöitä arvioitiin tarvittavan 1400–1500, pääasiassa naisia. Yrityksen hallituksen puheenjohtaja oli Neuvostoliitosta ja varapuheenjohtaja Suomesta. Toimitusjohtajana toimi Ilmari Harki Viitattu 30.9.2012 Oulun kaupungin edustajana neuvotteluissa toimi Oulun kaupunginjohtaja Eino J. Leino. Kaupunginvaltuusto hyväksyi alustavan sopimuksen tehtaan ja sen työntekijöiden asuinalueen rakentamisesta Mustasaareen 17. elokuuta 1948. Tehdas oli tarkoitus rakentaa nykyisten Hietasaarentien ja Holstinsalmentien risteykseen, ja työntekijöiden asuinalue tehdasalueen jatkoksi nykyisen leirintäalueen paikkeille. Oulun etuna pidettiin energian saatavuutta, kuljetusyhteyksiä ja mahdollisuutta laskea jätevedet mereen. Sopimuksen mukaan yhtiön tuli aloittaa rakentaminen vuoden 1948 loppuun mennessä ja tuotanto vuoden 1952 loppuun mennessä. Viskoosan oli tarkoitus tehdä lopullinen päätös tehtaan rakentamisesta yhtiökokouksessa lokakuussa 1948. Syyskuun lopulla syysmyrsky nosti meriveden Oulussa tavallista korkeammalle ja vesi tulvi Mustasaareen, jossa Viskoosan työntekijöitä oli töissä. Myrskyn jälkeen apulaistoimitusjohtaja Pirasozkow kävi tutustumassa alueeseen valmistellakseen rakennustöiden aloittamista, mutta rakennustyöt keskeytettiin ja lopulta koko tehdashanke raukesi ja se haudattiin vähin äänin. Syitä tehdashankkeen raukeamiseen ei tiedetä, mutta ainakin Hietasaaren asukkaiden mielestä syysmyrsky aiheutti hankkeen kaatumisen. == Lähteet == Luokka:Hietasaari (Oulu) Luokka:Oulun historia Luokka:Suomen teollisuushistoria
Uimahypyt kesäolympialaisissa 2008 – miesten 10 metrin kerroksen parihypyt

Miesten 10 metrin kerroksen parihypyt kilpailtiin 11. elokuuta Pekingin kansallisessa vesiurheilukeskuksessa. Joukkueita oli yhteensä kahdeksan. ==Tulokset== Joukkueet hyppäsivät kukin kuusi hyppyä. Sija Urheilija 1. hyppy 2. hyppy 3. hyppy 4. hyppy 5. hyppy 6. hyppy Pisteet 1 Lin Yue / Huo Liang 57,00 59,40 89,76 86,40 86,70 88,92 468,18 2 Patrick Hausding / Sascha Klein 52,80 54,00 86,70 71,28 88,74 96,90 450,42 3 Gleb Galperin / Dmitri Dobroskok 53,40 56,40 86,70 88,32 70,38 90,06 445,26 4 Mathew Helm / Robert Newbery 52,80 53,40 84,66 72,00 89,64 92,34 444,84 5 David Boudia / Thomas Finchum 51,60 54,60 80,58 82,62 77,76 93,48 440,64 6 Víctor Ortega / Juan Urán 46,80 52,80 82,62 79,68 81,18 80,58 423,66 7 José Guerra / Erick Fornaris 49,80 48,00 79,56 71,04 75,48 85,50 409,38 8 Blake Aldridge / Tom Daley 52,80 50,40 72,96 75,24 77,52 79,56 408,48 ==Lähteet== Luokka:Uimahypyt kesäolympialaisissa 2008
Axel Orrström

Axel Orrström (s. 13. huhtikuuta 1986 Helsinki) on entinen suomalainen jalkapalloilija. Axel Orrström pelasi juniorivuotensa Itä-Hakkilan Kilvassa, Helsingin Jalkapalloklubissa, Vantaan Jalkapalloseurassa sekä FC Jokereissa. Hän debytoi Veikkausliigassa kaudella 2003 Jokerien riveissä. Kaudet 2005–2007 Orrström edusti Ykkösessä palannutta helsinkiläistä Atlantis FC:tä. Tammikuussa 2008 Axel Orrström siirtyi Skotlannin neljännellä sarjatasolla pelanneeseen Dumbarton FC:hen. Sen jälkeen siirtyi Ykkösessä pelanneeseen AC Oulun joukkueeseen, jossa hän pelasi yhden kauden. Kausi oli Orrströmille menetyksellinen. Hänet palkittiin AC Oulun kauden parhaana pelaajana. Hän teki jatkosopimuksen syksyllä 2008 kahdeksi vuodeksi, mutta AC Oulun taloudelliset epäselvyydet saivat hänet lopettamaan aktiiviuransa jalkapalloilijana. Syksyllä 2008 Orrström palasi pääkaupunkiseudulle ja siirtyi valmennustehtäviin. Peliuraansa hän jatkoi alemmalla sarjatasolla. ==Lähteet== Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Natriumpolyakrylaatti

Natriumpolyakrylaatti on kuluttajatuotteissa runsaasti käytetty polymeeri, jonka kemiallinen kaava on [-CH2-CH(COONa)-]n ja CAS-numero 9003-04-7. Se pystyy imemään 200–300-kertaisesti oman massansa verran vettä. Akrylaattipolymeerejä pidetään yleensä negatiivisesti varautuneina. Teollisuudessa natriumilla neutraloitu yhdiste on yleisimmin käytössä, mutta myös kalium-, litium- ja ammoniumsuoloja käytetään. == Käyttö == Akrylaatteja ja akryylikemiaa käytetään runsaasti teollisuudessa, muun muassa sakeuttamisaineina, pinnoitteina, tekolumena sekä sitomaan vettä kovettavia ainesosia (kuten kalsiumia ja magnesiumia) pesuaineissa ja vettä sitovina aineina mm. vaipoissa. == Aiheesta muualla == * *PubChem: Sodium polyacrylate Luokka:Polymeerit Luokka:Natriumyhdisteet
Chillaa

Chillaa on Robinin toinen albumi, joka julkaistiin 5. lokakuuta 2012. Albumin ensimmäinen single "Puuttuva palanen" julkaistiin 12. syyskuuta 2012. Kappaleella vierailee rap-artisti Brädi. Albumi nousi heti ilmestyttyään Suomen virallisen albumilistan ensimmäiselle sijalle. Albumin toinen single "Luupilla mun korvissa" julkaistiin 9. marraskuuta 2012, ja kolmas "Haluan sun palaavan" 1. maaliskuuta 2013. == Kappaleet == # # (mukana Brädi) # # # # # # # # ===Deluxe-version bonuskappaleet=== # * # # # # ;Erikoisbonuskappale # * (mukana The Rasmus) == Arvostelut == * Keskisuomalainen: positiivinenKeskisuomalainen * Nuorgam: 64/100Nuorgam * Smackthejack.net: Smackthejack.net == Lähteet == Luokka:Robin Packalenin albumit Luokka:OP Beatsin tuottamat albumit Luokka:Vuoden 2012 albumit
Jääpallon SM-kilpailu 1930

Jääpallon vuoden 1930 SM-kilpailuun ilmoittautui ennätykselliset 19 joukkuetta. Talvi oli kuitenkin erittäin lauha, eikä helmikuun alussa ollut pelattu vielä yhtäkään ottelua, joten Palloliiton oli pakko lyhentää kilpailua ja rajoittaa osallistuvien joukkueiden määrää: TaPa, MP, SaPKo, WU, OPS, KuPS ja Drott jätettiin kilpailuista pois. Kilpailu alkoi vasta helmikuun 9. päivä Lappeenrannassa LUM:n ja Susien välisellä ottelulla. Ottelussa oltiin lähellä suuryllätystä LUM:n johtaessa jo 4–0, mutta Sudet kiri 4–5-voittoon. Sudet voitti puolivälieräottelussaan Turussa TPS:n ja välierässä paikalliskilpailijansa ViPS:n. Toinen finaaliin selvinnyt joukkue oli Kiffen, joka päihitti HPS:n ja HIFK:n. Susien ja Kiffenin välinen loppuottelu piti pelata Helsingissä 3. maaliskuuta, mutta kenttä oli pelikelvoton. Palloliitto päätti 7. maaliskuuta, että ottelu pelataan Viipurin Salakkalahdella kahden päivän kuluttua. Ottelun varsinainen peliaika päättyi 2–2, ja mestaruus ratkaistiin ensimmäistä kertaa jatkoajalla. Sudet onnistui jatkoajalla kahdesti ja voitti mestaruuden tuloksella 4–2. ==Ottelut== === Alkuottelut === Joukkue #1 Tulos Joukkue #2 Viipurin Palloseura 8–1 Viipurin Reipas Lappeenrannan Urheilu-Miehet 4–5 Viipurin Sudet Turun Palloseura 4–2 Åbo IFK Vaasan Palloseura 4–4 Vasa IFK Uusintaottelu Uusintaottelu Uusintaottelu Vaasan Palloseura 5–3 ja. (3–3) Vasa IFK === Puolivälierät === Joukkue #1 Tulos Joukkue #2 Helsingin Palloseura 1–7 Kronohagens IF Helsingin Jalkapalloklubi 3–4 Viipurin Palloseura Vaasan Palloseura 1–13 Helsingin IFK Turun Palloseura 0–4 Viipurin Sudet === Välierät === Joukkue #1 Tulos Joukkue #2 Viipurin Palloseura 1–2 Viipurin Sudet Helsingin IFK 1–6 Kronohagens IF == Loppuottelu == ==Lopulliset sijoitukset== Sija Joukkue 1\. Viipurin Sudet 2\. Kronohagens IF 3.-4. Viipurin Palloseura 3.-4. Helsingin IFK 5.-8. Helsingin Jalkapalloklubi 5.-8. Vaasan Palloseura 5.-8. Helsingin Palloseura 5.-8. Turun Palloseura 9.-12. Lappeenrannan Urheilu-Miehet 9.-12. Viipurin Reipas 9.-12. Vasa IFK 9.-12. Åbo IFK == Mestarijoukkue == Susien mestarijoukkue: Heikki Anttonen, Arvo Närvänen, Jussi Pelli, Heikki Lund, Tuovi Koskinen, Yrjö Leppänen, Aarne Hahl, Eero Sorvali, Valter Lund, Mauno Sirén, Niilo Jantunen. ==TUL:n mestaruus== ===Loppuottelu=== Joukkue #1 Tulos Joukkue #2 Talikkalan Toverit 3–2 Helsingin Kullervo ==Lähteet== Luokka:Jääpallon Suomen- mestaruuskilpailut Luokka:Vuoden 1930 jääpallo
Uimahypyt kesäolympialaisissa 2008 – naisten 10 metrin kerroksen parihypyt

Naisten 10 metrin kerroksen parihypyt kilpailtiin 12. elokuuta Pekingin kansallisessa vesiurheilukeskuksessa. Joukkueita oli yhteensä kahdeksan. ==Tulokset== Joukkueet hyppäsivät kukin viisi hyppyä. Sija Urheilija 1. hyppy 2. hyppy 3. hyppy 4. hyppy 5. hyppy Pisteet 1 Wang Xin / Chen Ruolin 55,80 55,20 79,20 82,56 90,78 363,54 2 Briony Cole / Melissa Wu 51,00 53,40 72,00 71,04 87,72 335,16 3 Paola Espinosa / Tatiana Ortiz 46,80 48,60 77,76 73,26 83,64 330,06 4 Stefanie Anthes / Nora Subschinski 50,40 49,80 69,12 60,39 80,58 310,29 5 Mary Beth Dunnichay / Haley Ishimatsu 51,00 51,00 60,30 66,24 80,58 309,12 6 Choe Kum-hui / Kim Un-hyang 53,40 51,60 61,20 63,36 78,54 308,10 7 Meaghan Benfeito / Roseline Filion 51,00 51,60 67,50 62,37 73,44 305,91 8 Tonia Couch / Stacie Powell 51,00 48,60 66,60 63,84 73,44 303,48 ==Lähteet== Luokka:Uimahypyt kesäolympialaisissa 2008
Maastojuoksun Suomen-mestaruuskilpailut 1980

Maastojuoksun Suomen-mestaruuskilpailut 1980 käytiin 10. toukokuuta Hämeenlinnassa. == Tulokset == Laji Kultaa Hopeaa Pronssia Miehet 5 km Ari Paunonen, Turun Urheiluliitto Tapio Kantanen, Viipurin Urheilijat Antti Loikkanen, Vuoksenniskan Vesa joukkueet Viipurin Urheilijat Tapio Kantanen Vesa Laukkanen Matti Salonen Turun Urheiluliitto Ari Paunonen Martti Vainio Raimo Karsikas Porvoon Urheilijat Tommy Ekblom Teuvo Karvonen Kari Hietamies Miehet 15 km Kaarlo Maaninka, Kauhajoen Karhu Martti Vainio, Turun Urheiluliitto Lasse Virén, Myrskylän Myrsky joukkueet Jyväskylän Kenttäurheilijat Esko Lipsonen Timo Vuorimaa Kyösti Takkinen Turun Weikot Aarno Ristimäki Matti Hämäläinen Seppo Pollari Kauhajoen Karhu Kaarlo Maaninka Jorma Sippola Jarmo Kujala Naiset 5 km Helena Heikkinen, Sotkamon Jymy Aila Virkberg, Raahen Vesa Irene Lusikka, Oulun Pyrintö joukkueet Jyväskylän Kenttäurheilijat Elina Ristaniemi Paula Turpeinen Irma Hyytiäinen Raahen Vesa Aila Virkberg Helena Paulin Anneli Oravainen Salon Viesti Taina Syrjälä Sirpa Virtanen Lea Kärnä == Lähteet == * Urheilumme Kasvot 12, sivu 112 * Luokka:Maastojuoksun Suomen-mestaruuskilpailut Luokka:Vuoden 1980 yleisurheilu Luokka:Hämeenlinnan urheilutapahtumat
Pohjois-Korea kesäolympialaisissa 2012

Pohjois-Korea osallistui Lontoon kesäolympialaisiin 2012 51 urheilijan voimin. Pohjois-Korean lippua avajaisissa kantoi kestävyysjuoksija Pak Song-chol ja päättäjäisissä Ri Jong-myong. == Mitalistit == Mitali Mitalisti Laji Tapahtuma Kulta An Kum-ae Judo Naiset 52 kg Kulta Om Yun-chol Painonnosto Miehet 56 kg Kulta Kim Un-guk Painonnosto Miehet 62 kg Kulta Rim Jong-sim Painonnosto Naiset 69 kg Pronssi Ryang Chun-hwa Painonnosto Naiset 48 kg Pronssi Yang Kyong-il Paini Miehet 55 kg == Lähteet == * London 2012 - DPR Korea === Viitteet === Luokka:Valtiot kesäolympialaisissa 2012 Luokka:Pohjois-Korea olympialaisissa
Tammerkoski-klassillinen koulu

Tammerkoski-Klassillinen koulu oli vuonna 2012 perustettu perusopetuksen vuosiluokat 7–9 sisältävä koulu. Se syntyi Tammerkosken koulun ja klassillisen koulun yhdistyessä. Se tarjosi mahdollisuudet kuvataide- ja latinapainotuksiin.http://tampereenkaupunki-perusopetus- oppaat.yhdistysavain.fi/siirtyminen-7-luokalle/koulut/tammerkoski- klassillinen-koulu/ Koulu yhdistyi vuonna 2013 Johanneksen koulun kanssa Juhannuskylän kouluksi. ==Lähteet== Luokka:Tampereen peruskoulut Luokka:Entiset suomalaiset oppilaitokset
Jalkapallon suomenmestaruuskilpailut 1916

Vuonna 1916 Suomen jalkapallomestaruuden voitti Kronohagens IF. Mestaruus oli joukkueen kolmas peräkkäinen. Kilpailuihin ottivat osaa VBJS, Reipas ja Ponteva Viipurista, Åbo IFK, ja Riento Turusta sekä HIFK, HJK, KIF, Veikot ja Kaleva Helsingistä. Toisessa välieräottelussa WBJS protestoi erotuomarin tuomioita ja tämä ajoi useita viipurilaispelaajia kentältä. ÅIFK teki peräti kuusi maalia rangaistuspotkuista. Epäurheilijamaisen käytöksen takia VBJS:n joukkue julistettiin kilpailukelvottomaksi pelikaudeksi 1917. == Kilpailun kulku == == Alkuerät == Pvm Joukkue #1 Tulos Joukkue #2 Kenttä Yleisömäärä 17.9. Helsingin Jalkapalloklubi 12–0 Helsingin KalevaSuomen Urheilulehti 21. syyskuuta 1916, sivu 837 Töölön Pallokenttä 24.9. Viipurin Bandy & Jalkapalloseura 5–1 (2-0) Viipurin PontevaSuomen Urheilulehti 28. syyskuuta 1916, sivut 853-854 == Puolivälierät == Pvm Joukkue #1 Tulos Joukkue #2 Kenttä Yleisömäärä 23.9. Helsingin IFK 4–3 (4-1) Helsingin Veikot Töölön Pallokenttä 24.9. Kronohagens IF 3–1 (3-1) Helsingin Jalkapalloklubi Töölön Pallokenttä 1 000 24.9. Åbo IFK 3–1 (1-1) Turun Riento 1.10. Viipurin Bandy & Jalkapalloseura 5–2 ja. (2-2;2-0) Viipurin Reipas == Välierä == Pvm Joukkue #1 Tulos Joukkue #2 Kenttä Yleisömäärä 1.10. Kronohagens IF 3–1 (2-0) Helsingin IFK Töölön Pallokenttä noin 800Suomen Urheilulehti No 1 1916-17, 5.10.1916, sivu 15 8.10. Åbo IFK 4–4 (2-2) Viipurin Bandy & Jalkapalloseura Töölön Pallokenttä ainakin 500Suomen Urheilulehti No 2 1916-17, 12.10.1916, sivu 9 Uusintaottelu Uusintaottelu Uusintaottelu Uusintaottelu Uusintaottelu Uusintaottelu 15.10. Åbo IFK 12–1 (2-1) Viipurin Bandy & Jalkapalloseura Töölön Pallokenttä noin 400Suomen Urheilulehti No 3 1916-17, 19.10.1916, sivu 11 == Loppuottelu == Pvm Joukkue #1 Tulos Joukkue #2 Kenttä Yleisömäärä 29.10. Åbo IFK 2–3 (0-1) Kronohagens IF Turun Urheilupuisto 800Suomen Urheilulehti No 5 1916-17, 2.11.1916, sivu 9 == Lähteet == * Suomen pääsarjatason sarjataulukot RSSSF:n sivuilla * Palloliiton toimintakertomus 1916-1917 * Antti O. Arponen: Luovutetun Karjalan urheilu, Suomen Urheilumuseosäätiö, Helsinki (ISBN 951-95861-7-2), sivu 212 ===Viitteet=== Luokka:Jalkapallon Suomen mestaruuskilpailut Luokka:Vuoden 1916 urheilu
Jalkapallon suomenmestaruuskilpailut 1920

Jalkapallon SM-kilpailu järjestettiin kahdettatoista kertaa vuonna 1920. Mestaruuden voitti Turun IFK. == Alkuerät == Pvm Joukkue #1 Tulos Joukkue #2 25.9.Helsingin Sanomat 26.9.1920, sivu 9 Helsingin Palloseura 3–1 (1-1) Kronohagens IF 26.9.Helsingin Sanomat 27.9.1920, sivu 3 Helsingin Jalkapalloklubi 0–0 Helsinfors IFK Uusintaottelu Uusintaottelu Uusintaottelu Uusintaottelu 3.10.Helsingin Sanomat 4.10.1920, sivu 2 Helsingin Jalkapalloklubi 1–0 (1-0) Helsinfors IFK Helsingin Jalkapalloklubi 1907-1957. s. 38 == Puolivälierät == Pvm Joukkue #1 Tulos Joukkue #2 22.9.Uusi-Suomi 23.9.1920, sivu 2 Turun Riento 5–0 Turun Urheiluliitto 23.9.Uusi-Suomi 24.9.1920, sivu 6 Åbo IFK 10–3 (4-2) SLU Turku 26.9.Karjala 28.9.1920, sivu 6 Viipurin Reipas 3–2 (2-2) Wiipurin Bandy- & Jalkapalloseura 10.10.Helsingin Sanomat 11.10.1920, sivu 3 Helsingin Palloseura 3–1 (1-1) Helsingin Jalkapalloklubi == Välierät == Pvm Joukkue #1 Tulos Joukkue #2 17.10.Karjala 19.10.1920, sivu 5 Viipurin Reipas 0–2 (0-1) Helsingin Palloseura 10.10.Åbo Underrättelser 11.10.1920, sivu 1 - huom!-tulos 5-0 Åbo IFK 5–1 (3-0) Turun Riento == Loppuottelu == Pvm Joukkue #1 Tulos Joukkue #2 Kenttä Yleisömäärä 24.10.2.11.1920 Idrottsbladet, sivut 4-6 Helsingin Palloseura 1–2 (1-0) Åbo IFK Pallokenttä 1500 ==Suomen mestarit== Maalivahti: Yngve Stormbom, Puolustajat: Bruno Kling, Ivar Grannas, Tukimiehet: Erik Knutsson, Charles Stormbom, Martin Jansson, Hyökkääjät: Paul Kulves, Torsten Österlund, Einar Grannas, Östen Wikman, Adolf Höglander. Jukka Joutsi: Turku-futis == Lähteet == == Aiheesta muualla == * Suomen pääsarjatason sarjataulukot RSSSF:n sivuilla * Luokka:Jalkapallon Suomen mestaruuskilpailut Luokka:Vuoden 1920 jalkapallo
Boussad Houche

Boussad Houche (s. 5. huhtikuuta 1978 Revin) on ranskalainen jalkapalloilija. Houche aloitti uransa Belgian ja Ranskan amatöörijoukkueissa, kunnes siirtyi kaudella 2002 Stade de Reimsiin, jossa hän pelasi ensimmäisen kauden reservijoukkueessa. Kaudella 2003 hän esiintyi seuran ykkösjoukkueessa, joka pelasi Ranskan kolmannella sarjatasolla niin sanotussa Championnat National -liigassa. Hän pelasi kaikkiaan kahdeksassa ottelussa. Seura nousi kyseisellä kaudella Ranskan toiselle sarjatasolle, Ligue 2:hun. Tässä sarjassa kaudella 2004–2005 Houche pelasi Reimsin joukkueessa kaikkiaan 21 ottelussa. Kesällä 2005 Houche siirtyi kyproslaiseen APEP Pitsiliaan, josta hän palasi belgialaiseen Couvin-Marienbourgiin. Keväällä 2008 Houche liittyi Suomen Ykkösessä pelanneeseen AC Ouluun ja sen keskuspuolustajaksi. Yhden kauden mittaisella Suomen-urallaan hän pelasi kaikkiaan 21 ottelua. Syksyllä 2008 hän jatkoi uraansa slovakialaisessa Topvar Topolcanyssä. Kaudella 2010 Houche siirtyi takaisin Suomeen ja Veikkausliigan IFK Mariehamniin, jossa hän pelasi kaikkiaan seitsemän ottelua. Ahvenanmaalta Houche siirtyi takaisin Belgiaan ja Couvin-Marienbourgiin. ==Lähteet== Luokka:Ranskalaiset jalkapalloilijat Luokka:Vuonna 1978 syntyneet Luokka:Elävät henkilöt
Jalkapallon suomenmestaruuskilpailut 1924

Jalkapallon SM-kilpailu 1924 järjestettiin kuudettatoista kertaa Suomen historiassa. Kilpailuun osallistui kaikkiaan 25 seuraa. Hallitseva mestari HJK putosi jatkosta hävittyään KIF:lle. Mestaruuden voitti Åbo IFK. == Alkuerät == Pvm Joukkue #1 Tulos Joukkue #2 7.9. Vaasan Vasama 6–0 Vasa IFK Pvm Joukkue #1 Tulos Joukkue #2 24.8. Viipurin Sudet 9–1 Sortavalan Viritys 31.8. Helsingin Palloseura 19–0 Helsingin Toverit 31.8. Gamlakarleby Bollklubb 3–1 Oulun Pyrintö 31.8. Tampereen Palloilijat 4–2 Helsingin IFK 7.9. Åbo IFK 4–0 Turun Palloseura 10.9. Vaasan Vasama 3–0 Vasa IS Pvm Joukkue #1 Tulos Joukkue #2 7.9.Banzine III/2006. BANZAI - KuPSin kannattajat ry. 2006. 24 s. Kuopion Palloseura – Varkauden Suojeluskunnan Palloilijat 31.8. Lappeenrannan Luistinseura 0–0 Viipurin Reipas 31.8. Kronohagens IF 2–2 Helsingin Jalkapalloklubi 31.8. Kotkan Palloseura 0–0 Kouvolan Urheilijain Palloilijat 7.9. Helsingin Palloseura peruttu x Viipurin Sudet 14.9. Gamlakarleby Bollklubb 2–1 Vaasan Vasama 14.9. Tampereen Palloilijat 1–5 Åbo IFK Uusintaottelu Uusintaottelu Uusintaottelu Uusintaottelu 5.9. Kronohagens IF 1–0 Helsingin Jalkapalloklubi 7.9. Viipurin Reipas luovutus Lappeenrannan Luistinseura 7.9. Kotkan Palloseura 2–1 Kouvolan Urheilijain Palloilijat x Alkuperäisen ohjelman mukaan piti HPS:n ja Susien kohdata 7.9. == Puolivälierät == Pvm Joukkue #1 Tulos Joukkue #2 21.9. Helsingin Palloseura 10–0 Kotkan Palloseura 21.9. Åbo IFK 4–1 Gamlakarleby Bollklubb 11.9. Viipurin Reipas 0–0 Viipurin Sudet 21.9.Banzine III/2006. BANZAI - KuPSin kannattajat ry. 2006. 24 s. Kuopion Palloseura 1–12 Kronohagens IF Uusintaottelu Uusintaottelu Uusintaottelu Uusintaottelu 17.9. Viipurin Sudet 1–0 Viipurin Reipas == Välierät == Pvm Joukkue #1 Tulos Joukkue #2 28.9. Helsingin Palloseura 8–2 Viipurin Sudet 28.9. Åbo IFK 2–2 Kronohagens IF Uusintaottelu Uusintaottelu Uusintaottelu Uusintaottelu 5.10. Kronohagens IF 2–3 Åbo IFK == Loppuottelu == Pvm Joukkue #1 Tulos Joukkue #2 Kenttä Yleisömäärä 12.10. Åbo IFK 4–3 Helsingin Palloseura Urheilupuisto, Turku 800 ==Suomen mestarit== Maalivahti: Yngve Stormbom, Puolustajat: Bruno Kling, Ivar Grannas, Tukimiehet: Per Kulves, Charles Stormbom, Bertel Estlander, Hyökkääjät: Paul Kulves, Erik Rautalin, Torsten Österlund, Einar Grannas, Adolf Höglander. Aiemmissa otteluissa mukana myös Martin Jansson.Jukka Joutsi: Turku-futis == Lähteet == == Aiheesta muualla == * Suomen pääsarjatason sarjataulukot RSSSF:n sivuilla * Palloliiton toimintakertomus 1924 Luokka:Jalkapallon Suomen mestaruuskilpailut Luokka:Vuoden 1924 jalkapallo
Kim Kum-il

Kim Kum-il (; s. 10. lokakuuta 1987 Pjongjang) on pohjoiskorealainen jalkapalloilija (hyökkääjä). Hänen seuransa on ollut vuodesta 2005 lähtien 4.25. Hän on lisäksi pelannut Pohjois-Korean jalkapallomaajoukkueessaNational Football Teams: Kim, Kum-Il; hän osallistui muun muassa vuoden 2010 maailmanmestaruuskilpailuihin.FIFA Player Statistics: KIM Kum Il == Lähteet == Luokka:Pohjoiskorealaiset jalkapalloilijat Luokka:Vuonna 1987 syntyneet Luokka:Elävät henkilöt
Chromino

Chromino on Louis Abrahamin suunnittelema 2-7 pelaajan lautapeli joka perustuu kolmivärikombinaatiopalikoihin. Viidestä väristä, punainen, sininen, liila, keltainen ja vihreä, on muodostettu kaikki 80 väripermutaatiota, (tulee huomata, että osa saadaan kääntämällä,) lisäksi on viisi jokeripalikkaa, joissa keskiväri on valinnainen, valkoiseksi merkitty. Palikassa on kahdeksan väritasopintaa. Niistä vähintään kahden samanvärisen tulee koskea toisiaan, jotta palikka sopii pöydälle. Pelin aluksi on yksi umpimähkäinen palikka laitettu pöydälle. Väärävärisiä kosketuspintoja ei hyväksytä. Pelin voittaa ensiksi palikoistaan päässyt tai pussin tyhjetessä se, jolle jäi vähiten palikoita. Luokka:Strategialautapelit
Kaliningradin satama

Kaliningradin satama (, LOCODE: RU KGD) on merkittävä, Venäjän Kaliningradin alueella, Baltijskin ja Kaliningradin kaupunkien alulle ja näiden välille sijoittuva merisatama. ==Sataman rahtimäärät== Pietarin suursataman vuosittainen rahtimäärä: Vuosi 2003 2004 2005 2006 2007 2008 2009 2010 2011 2012 2013 2014 2015 2016 Yhteensä milj. tonnia 12,7 13,8 14,6 15,2 15,6 15,4 12,4 13,8 13,3 12,7 13,7 13,9 12,7 11,7 ==Lähteet== ==Aiheesta muualla== *Kaliningradin alueen satamahallinnon sivusto (mapkld.ru) Luokka:Venäjän Itämeren satamat Luokka:Kaliningradin alue